સિચુઆનના શિચાંગ સેટેલાઈટ લોન્ચ સેન્ટર ખાતેથી પ્રથમ એવો માનવસર્જિત ‘ચંદ્ર’ લોન્ચ કરાશે. આ પ્રયાસ સફળ રહેશે તો તેના પછી ૨૦૨૨ સુધીમાં અન્ય ત્રણ ચંદ્ર લોન્ચ કરાશે એમ આ પ્રોજેક્ટ માટે જવાબદાર સંસ્થા તિયાન ફુ ન્યુ એરિયા સાયન્સ સોસાયટીના વડા વુ ચુનફેંગે જણાવ્યું હતું. તેમણે એક ઈન્ટરવ્યૂમાં જણાવ્યું હતું, ‘આ કૃત્રિમ ચંદ્રને પ્રાયોગિક ધોરણે લોન્ચ કરાશે પણ તેના પછી વાસ્તવમાં આ સેટેલાઈટ્સ દ્વારા લોકો માટે તથા કમર્શિયલ તકો માટે વધુ લાભ આપી શકાશે.’